stanford-oval/wikipedia huggingface dataset:
תהליך הפיוס הפנים פלסטיני
תהליך הפיוס > הקמת ממשלת אחדות (2014)

בינואר 2013, בעקבות העלאת מעמד הרשות הפלסטינית ל"מדינה שאינה חברה" באו"ם, התקיימו צעדים נוספים לפיוס. עבאס הצהיר שיחל בשיחות עם חמאס לאחר ההישג באו"ם. נערכו עצרות של שני הצדדים לראשונה מאז מלחמת האזרחים. בשנת 2014 נחתמו הסכמים בעזה ובקהיר. ב-23 באפריל 2014, פתח וחמאס חתמו על הסכם נוסף להקמת ממשלת אחדות שתארגן בחירות תוך שישה חודשים. ביוני הוקמה ממשלת אחדות, אך זו לא התקדמה משמעותית, בין היתר בשל מבצעים ישראלים ביהודה ושומרון ותקיפות בעזה במהלך מבצע צוק איתן. ב-25 בספטמבר 2014 נחתם הסכם נוסף בקהיר שקבע את תחומי האחריות של הממשלה החדשה. באוקטובר 2014, לראשונה מאז השתלטות חמאס על הרצועה, הגיעו שרי ממשלת הרשות הפלסטינית, לרבות ראש הממשלה ראמי חמדאללה לרצועת עזה, באישור מתאם פעולות הממשלה בשטחים.
תהליך הפיוס > שיחות דוחא (2016)

בדצמבר 2015 ובינואר 2016 קיימו חמאס ופתח שיחות חשאיות בדוחא, בתיווך קטאר, בניסיון לקדם את הסכם הפיוס מ-2014. השיחות חודשו בפברואר 2016, ללא מעורבות מצרית. לפי הדיווחים, מאחורי הקלעים, מצרים לא תמכה בהצלחת קטאר, בעניין בו היא עצמה נכשלה. ב-8 בפברואר פרסם חמאס הצהרה קצרה על גיבוש חזון מעשי לפתרון שיובא לדיון וליישום. חמאס דרשו מפת"ח להכיר באירועי 2007 ובמשבר המשכורות של עובדי הממשלה בעזה, שלא קיבלו משכורות מאז 2006, ולקדם את פתיחת שערי מעבר רפיח. בפתח התעקשו כי פתרון חייב לכלול העברת השליטה ברצועת עזה לידי הרשות הפלסטינית. ג'יבריל רג'וב מפת"ח הצהיר כי לא יאפשרו לחמאס להמשיך "להחזיק" ברצועת עזה, שהתקבלה בביקורת מצד חמאס ותנועות נוספות. לאחר כלשון השיחות, גורמים בפת"ח איימו לקחת את השליטה בעזה בכוח. אתר המקורב לחמאס דיווח ב-25 בפברואר על תוכנית של פת"ח לעודד פעולה צבאית ישראלית נגד חמאס בעזה, לשכנע את מצרים לחסום מנהרות ההברחה ולבודד את הרצועה.
תהליך הפיוס > הסכם הפיוס בקהיר (2017)

ב-12 באוקטובר 2017 נחתם בקהיר הסכם בין פת"ח לחמאס, שאורגן בלחץ קטאר, איחוד האמירויות ומצרים. בהסכם נקבע כי חמאס מעניקה לפת"ח שליטה אזרחית מלאה ברצועת עזה, ובתמורה יוקל המצור הכלכלי של עזה. בחודשים האחרונים לפני ההסכם הופעל על חמאס לחץ כבד מצד הרשות. אמצעי הענישה כללו קיצוץ בשכרם של עובדי הרשות המתגוררים בעזה וצמצום אספקת החשמל לרצועת עזה, שכבר סבלה ממשבר חשמל. 3,000 שוטרי הרשות הפלסטינית היו אומרים לפעול ברצועה. ראש משלחת הרשות הפלסטינית, עזאם אל-אחמד, אמר כי מעבר הגבול ברפיח בין מצרים לעזה יופעל על ידי השומרים הנשיאותיים של נשיא הרשות, מחמוד עבאס, עד 1 בנובמבר.
תהליך הפיוס > הסכמי הפיוס (2020-2023)

תהליך הפיוס בין פתח לחמאס הוקדם במהלך ממשל טראמפ, שכן התמיכה האמריקאית בעמדות ישראל, התקשתה לאפשר לרשות הפלסטינית לקחת חלק בשיחות עם ישראל. לאחר הצגת "תוכנית המאה" בינואר 2020, החליטה הרשות הפלסטינית ברמאללה לתאם עם חמאס את המאבק נגד התוכנית. בתחילת ספטמבר 2020, אבו מאזן ערך מסיבת עיתונאים משותפת עם מנהיגי חמאס, בה הכריז על התחלת דיאלוג להסכם אחדות. ב-24 בספטמבר 2020, הוכרז על הסכם חדש לממשלת אחדות ולעריכת בחירות חדשות. ההסכם אושר ב-1 באוקטובר 2020 על ידי הוועד המרכזי של פת"ח.
הסכם 2022: ב-13 באוקטובר 2022, 14 סיעות פלסטיניות, כולל פתח וחמאס, חתמו על הסכם באלג'יר, שכלל הסכמות על קיום בחירות לנשיאות ולפרלמנט בתוך שנה מיום החתימה. עם זאת, הוראות ההסכם לא יושמו, וכל מאמצי הפיוס הוקפאו מאז טבח שבעה באוקטובר ופרוץ מלחמת חרבות ברזל בעקבותיו.
תהליך הפיוס > מלחמת חרבות ברזל

במהלך מלחמת חרבות ברזל פתחו הרשות הפלסטינית וחמאס במגעים להקמת ממשלת אחדות לשיקום רצועת עזה. בפברואר 2024, ראש ממשלת הרשות, מוחמד אשתייה, קרא לחמאס להתחיל במגעים עם פת"ח. ביולי 2024 התקיימה פגישה בבייג'ינג תחת חסות סין, שבמהלכה חתמו פת"ח וחמאס על "הצהרת בייג'ינג". בנוסף, השתתפו 12 מפלגות פלסטיניות נוספות במגעים. ב-9 באוקטובר 2024, התקיימה פגישה נוספת בקהיר לדון על השלטון בעזה אחרי המלחמה. לפי הפרסומים, הוצע לפת"ח שלטון מלא על הרצועה.
מופת (צה"ל)

| --- | --- |

תג יחידת מופת
 פרטים
 מדינה:  ישראל ישראל
 שיוך:  צה"ל צה"ל
 סוג:  יחידה
 בסיס האם:  מחנה תל השומר
 אירועים ותאריכים
 תקופת הפעילות:  2006–הווה (כ־19 שנים)
 פיקוד
 יחידת אם:   אגף כוח אדם
 דרגת המפקד:    אלוף-משנה
מופת (לשעבר מופ"ת) היא יחידה מטכ"לית באגף כוח האדם בצה"ל, האמונה על הטיפול בחיילי צה"ל בתחומים שונים. מופת מיישמת את מדיניות צה"ל בתחומי השכר, הגמלאות, רווחת הפרט והיחידות ומגבשת ומממשת את מדיניות תהליך הפרישה ושערי היציאה מצה"ל. בנוסף, מובילה מערך שירות מתקדם לפרט למימוש זכויותיו לאורך שירותו בצבאי בחובה, בקבע, במילואים ובגמלאות. כל זאת תוך שותפות בעיצוב המדיניות בתחומי הטיפול באנשים.

יחידת מופת כפופה לחטיבת הפרט (רמ"ט אכ"א) והיא תחת פיקוד אגף כוח האדם (ר' אכ"א) במטה הכללי. מפקד היחידה הנוכחי הוא אלוף-משנה רועי נתנאל.
מבנה ארגוני

יחידת מופת אחראית על התחומים הבאים:
ענף מינוף - מהווה אינטגרטור לתהליכים חוצי ארגון. אחראי על תוכנית העבודה, או"ש, בקרה, משאבים, תקשוב ופיתוח תהליכים דיגיטליים בעולמות השכר והפרט לכלל הצבא. הגוף המוביל ביחידה בכך שמתווה את דירקטיבת השדרה הפיקודית ביחידה ובמטה בנושאי בניין והפעלת הכח.
ענף שכר - אמון על יישום מדיניות וחישוב השכר החודשי למשרתי הקבע, הגמלאים, החובה, אזרחים עובדי צה"ל ושארים. אחרי על יישום החלטות מס הכנסה.
ענף ת"ש - אמון על יישום וביצוע עולמות ת"ש קבע וחובה, בדגש על מרכז המשפחה הלוחמת ומרכז בודדים. כמו כן מתמקד ברווחת היחידות ומענה מקצועי ובקרתי ליחת"שים.
ענף שירותי שכר ופרט - אמון על מתן שירות לפרט בתפיסה אחודה במגוון עולמות תוכן: שכר, אשראי, נופש, ת"ש וכדומה.
מנהל הפרישה - אמון על מדיניות ומימוש עולם הפרישה, וכן שחרור בשער יציאה שני. מכין מקצועית ומנטלית את משרתי הקבע הפורשים לאחר שנים בשירות קבע לחיים באזרחות ומסייע בהשמתם במקומות עבודה חדשים.
תחת מפקדת מופת כפופה מנכ"לית חבר.
היסטוריה

פעילותה החלה עוד בימי המחתרות טרם קום המדינה, תחת אגף הכספים (אכ"ס).
היחידה טיפלה בתשלומים לפרט עבור אוכלוסיות משרתי הקבע, גמלאים מקבלי קצבה, חיילי החובה, עובדי צה"ל, משפחות משרתי מילואים (בחירום), ובעלי רכב אזרחי מגויס.
כמו כן טיפלה היחידה ביחידות התשלומים הפרוסות (יחת"ש), שהיו אמונות על כרטיסיות נסיעה לחיילים, גביית קנסות, שלמייה, ועוד.
היחידה הייתה כפופה לראש אכ"א במטכ"ל.
בשנת 1995, כחלק משינוי מבנה ארגוני והקמת חטיבות באכ"א, הוקמה חטיבת הפרט, ומנהל התשלומים הוכפף אליה.
בשנת 2000 הוקם "המרכז לשירות הפרט", בתוך מחלקת הפרט באכ"א - כשינוי תפיסת הטיפול בפרט בצורה מרוכזת.
בשנת 2006 הוקמה יחידת מופת כמיזוג של שלוש יחידות: מת"ש, מרכז השירות לפרט, ומנהל הפרישה (האמון על ליווי הפורשים מצה"ל). האיחוד הביא לשינוי תפיסה מנהלי מהותי בתחום הטיפול באנשים. שכן מת"ש היה גוף ריכוזי, ועם האיחוד החלו תהליכי ביזור לסגלי משאבי האנוש ביחידות מתוך כוונה להיטיב עם הפרט ולבצע בקרה מיטבית.
מפקדי מופת לאורך השנים

| מפקד | תקופה |
| --- | --- |
סא"ל איסר פן: דצמבר 1949–מרץ 1950
סא"ל משה פזי: מרץ 1950–מרץ 1951
סא"ל משה קשתי: מרץ 1951–אוקטובר 1953
סא"ל פסח תלמי: אוקטובר 1953–יוני 1963
אל"ם נתן שני: יוני 1963–אוקטובר 1972
אל"ם אמיר אברהם: נובמבר 1972–דצמבר 1974
אל"ם מרדכי פרפרי: דצמבר 1974–דצמבר 1980
אל"ם אריאלי אפרים: דצמבר 1980–ינואר 1983
אל"ם אדוארד גבאי: ינואר 1983–יולי 1986
אל"ם פיני שליט: אוגוסט 1986–נובמבר 1990
אל"ם אלי אחי מרדכי: דצמבר 1990–יוני 1994
אל"ם בני טון: יוני 1994–דצמבר 1997
אל"ם אורית חורש: דצמבר 1997–מאי 2001
אל"ם איתי ויצמן: מאי 2001–מרץ 2005
אל"ם רונית לב: מרץ 2005–אוקטובר 2008
אל"ם גלית אברג'יל: אוקטובר 2008–נובמבר 2011
אל"ם שולי אייל: נובמבר 2011–אוגוסט 2014
אל"ם סמי הולצקן: אוגוסט 2014–אוגוסט 2017
אל"ם אייל אביב: אוגוסט 2017–אוגוסט 2019
אל"ם גלית גולן: אוגוסט 2019–אפריל 2022
אל"ם אייל יוסיפסקו: אפריל 2022- יוני 2024
אל"ם רועי נתנאל: יוני 2024 - הווה
הערות שוליים

תג יחידת מופ"ת (מנהל פרישה, פרט ומנהל התשלומים) הקודם, עד שנת 2017. התג עוצב על ידי שי לוגסי.
תג יחידת מת"ש (מנהל תשלומים) שהפכה למופ"ת
סטארגייט יוניברס

| --- | --- |

לוגו הסדרה
 מבוסס על:  סטארגייט SG-1 
 סוגה:  מדע בדיוני, סדרת דרמה המשכית
 יוצרים:  בראד רייט, רוברט ס. קופר
 שחקנים:  ראו פירוט
 ארץ מקור:  ארצות הברית ארצות הברית   קנדה קנדה
 שפות:  אנגלית 
 מספר עונות:  2
 מספר פרקים:  40
 הפקה
 מפיק:  בראד רייט 
 חברת הפקה:  מטרו גולדווין מאייר 
 הפצה:  MGM Television, הולו 
 מוזיקה:  ג'ואל גולדסמית' 
 אורך פרק:  43 דקות
 שידור
 רשת שידור:  Syfy
 תקופת שידור מקורית:  2 באוקטובר 2009 – 9 במאי 2011
 קישורים חיצוניים
 אתר רשמי
 דף התוכנית ב-IMDb
 
סטארגייט יוניברס (באנגלית: Stargate Universe, בקיצור SG-U) היא סדרת מדע בדיוני אמריקאית/קנדית, והיא הסדרה השלישית ביקום סטארגייט אחרי הסדרות סטארגייט SG-1 וסטארגייט אטלנטיס. בסדרה מככבים לראשונה בתולדות הזיכיון אנסמבל של שחקנים, והיא בעלת מאפיינים של סדרת דרמה המשכית. פרק הפיילוט הכפול הוקרן ב-2 באוקטובר 2009 ברשת Syfy, שביטלה את הסדרה לאחר שתי עונות בלבד. הפרק החותם את הסדרה שודר ב-9 במאי 2011.
הסדרה עוקבת אחר הרפתקאותיהם של צוות מחקר המועבר בטעות דרך הסטארגייט לספינת החלל "דסטיני" ומתארת את ניסיונם לשוב לכדור הארץ.
סקירה

סטארגייט יוניברס מתרחשת על סיפון ספינת הקדמונים "דסטיני", אשר שוגרה מכדור הארץ לפני מיליוני שנים. לפני ששוגרה, מספר ספינות נשלחו לפניה כדי לזרוע שערי סטארגייט ברחבי הגלקסיה. הקדמונים התכוונו לעלות על סיפונה דרך השער שבתוכה, אולם מאז התעלו למישור הבא של הקיום וחלק נרצחו על ידי ה"רפאים" (באנגלית: WRAITH) כפי שמבואר בסטארגייט אטלנטיס, והספינה נשכחה. כדי ליצור קשר עם הספינה, כתובת השיגור מורכבת מתשעה תגליפים (בניגוד לשבעה תגליפים ששומשו בסדרה סטארגייט SG-1, ושמונה בסדרה סטארגייט אטלנטיס) ונדרש כוח רב להפעילה.
בתחילת הסדרה, צוות של חיילים ומדענים מועבר לתוך הספינה דרך הסטארגייט, לאחר שבסיסם הותקף. רבות מהמערכות שבה כושלות והם אינם מסוגלים לנווט את הספינה ואפילו לחזור לכדור הארץ. אולם, הספינה עוצרת לפרקים בכוכבי לכת, מה שמאפשר לצוות לחקור אותם ולחדש את המלאי הדליל שברשותם.
הסדרה מכוונת בעיקר לקהל צופים שמכיר את יקום סטארגייט. היא מתבססת על המיתולוגיה שהותוותה ביקום סטארגייט, ועדיין מכילה את הצד ההרפתקני והמחקרי של קודמותיה, אם כי אינה מסתמכת לחלוטין על המיתולוגיה ושמה דגש על הנפשות המאכלסות אותה. אופי הסדרה הוא אפל ומחוספס יותר. לפי רוברט ס. קופר, מהות הסיפור היא הפחד והאימה שבאה בעקבות טרגדיה בשילוב עם שביב של תקווה ושל הישרדות אנושית בסיסית.
שחקנים ראשיים

רוברט קרלייל - ד"ר ניקולאס ראש, מדען
לואיס פריירה - קולונל אברט יאנג, ראש הצוות
בריאן ג'יי סמית' - סגן מת'יו סקוט, שני בפיקוד אחרי יאנג
אליז לבסק - קלואי ארמסטרונג, ביתו של סנאטור אמריקני שפיקח על פרויקט סטארגייט
דייוויד בלו - איליי ואלאס, גאון מחשבים ומתמטיקה
אליינה הופמן - תמרה "טי.ג'יי" ג'והנסן, רופאת שטח
ג'מיל ווקר סמית - רב-סמל רונאלד גריר
מינג-נה ון - קאמיל ריי, אזרחית, נציגת ארגון ה-IOA המפקח על פרויקט סטארגייט
בנוסף, מופיעים בעונה הראשונה שחקני סטארגייט SG-1 ריצ'רד דין אנדרסון, אמנדה טאפינג ומייקל שנקס בתפקידי אורח. בפרק בעונה השנייה הופיעו שחקני סטארגייט אטלנטיס רוברט פיקרדו ודייוויד היולט.
הערות שוליים

↑  יקום מתרחב - ריאיון עם בראד רייט ורוברט סי קופר
| סטארגייט |
| --- | --- | --- |
| הסדרות | סטארגייט SG-1 • סטארגייט אטלנטיס • סטארגייט יוניברס • סטארגייט אינסופיות  • סטארגייט מקורות |  |
| הסרטים | הסרט המקורי • תיבת האמת • רצף הזמן |  |
| יוצרים ושחקנים | בראד רייט • ריצ'רד דין אנדרסון (ג'ק או'ניל) • מייקל שנקס • אמנדה טאפינג • כריסטופר ג'אדג' • בן בראודר • ג'ו פלניגן • רוברט קרלייל |  |
| גזעים | הקדמונים • גואַוּלְד • אסגארד • נוקס • הרפאים • המשכפלים • ג'אפה |  |
| משחקים | עולמות סטארגייט |  |
| מושגים | אדוני המערכת • חור תולעת • אמנת הכוכבים המוגנים |  |
| --- | --- |
בקרת זהויות :  BNE: XX5025582  LCCN: no2011032124  VIAF: 184993586   WorldCat (עם VIAF): 184993586 
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
צוות השחקנים בכנס קומיק-קון 2009. משמאל לימין: ג'מיל ווקר סמית, אליינה הופמן, דייוויד בלו, רוברט קרלייל, מינג נה, בריאן ג'. סמית ואליז לבסק
פרינג' (סדרת טלוויזיה)

| --- | --- |

הפתיח של הסדרה
 סוגה:  מדע בדיוני, דרמה, מסע בזמן
 יוצרים:  ג'יי ג'יי אברהמס, אלכס קורצמן, רוברטו אורקי 
 בימוי:  ג'יי ג'יי אברהמס   אלכס קורצמן   רוברטו אורקי
 שחקנים:  אנה טורב   ג'ון נובל   ג'ושוע ג'קסון   לאנס רדיק   קירק אסבדו   בלייר בראון   ג'אסיקה ניקול
 ארץ מקור:  ארצות הברית ארצות הברית   קנדה קנדה
 שפות:  אנגלית
 מקום התרחשות:  ארצות הברית 
 תקופת התרחשות:  2008 
 מספר עונות:  5
 מספר פרקים:  100
 הפקה
 מפיקים בפועל:  בראיין ברק, ג' ה' וימן, ג'ף פינקנר 
 חברת הפקה:  האחים וורנר טלוויזיה, Bad Robot Productions 
 הפצה:  האחים וורנר טלוויזיה 
 אתר צילומים:  טורונטו, ונקובר, ניו יורק, קולומביה הבריטית 
 מוזיקה:  מייקל ג'אקינו 
 אורך פרק:  81 דקות (פרק הבכורה) 50 דקות (עונה 1) 43 דקות (עונות 2–5)
 שידור
 רשת שידור:  Fox
 רשת שידור בישראל:  HOT3 HOT Zone
 תקופת שידור מקורית:  9 בספטמבר 2008 – 18 בינואר 2013
 קישורים חיצוניים
 www.fox.com/fringe
 דף התוכנית ב-IMDb
 
פרינג' (באנגלית: Fringe, תרגום חופשי לעברית: "על הקצה") היא סדרת מדע בדיוני אמריקאית שנוצרה על ידי ג'יי ג'יי אברהמס, אלכס קורצמן ורוברטו אורקי. הסדרה עוקבת אחרי יחידה חשאית מיוחדת ב-FBI ששוכנת בבוסטון, מסצ'וסטס תחת פיקוחה של היחידה לביטחון פנים. הצוות משתמש בגישה מדעית לא שגרתית הנקראת "מדע שוליים" כדי לגלות את הגורמים לאירועים מוזרים המתרחשים ברחבי העולם ומכונים "התבנית".
פיילוט הסדרה שודר ב-9 בספטמבר 2008 ברשת הטלוויזיה FOX. ב-1 באוקטובר 2008 הודיעה רשת FOX כי בכוונתה לשדר עונה שלמה של הסדרה. העונה השנייה עלתה לשידור ב-17 בספטמבר 2009 וכללה 23 פרקים. העונה השלישית עלתה לשידור ב-20 בספטמבר 2010. בספטמבר 2011 החלה FOX לשדר את העונה הרביעית של הסדרה. העונה החמישית והאחרונה החלה בספטמבר 2012 והסתיימה ב-18 בינואר 2013.
עלילה > עונה ראשונה

העלילה עוקבת אחרי סוכנת ה-FBI, אוליביה דאנהם, ד"ר וולטר בישופ ופיטר בישופ המשתמשים ב"מדע שוליים" כדי לקדם את חקירותיהם. הם חוקרים את "התבנית", סדרת מקרים מוזרים, שקורים ברחבי העולם. החקירות שלהם מובילות אותם שוב ושוב לחברה "מאסיב דיינמיקס", חברה גלובלית מובילה, שמחזיקה בטכנולוגיות המתקדמות בעולם. בתחילת העונה הראשונה, מיטשל לוב, חפרפרת ב-FBI, אחראי לכמה אירועים שביניהם שחרור אסיר גרמני וחטיפתה של הסוכנת דאנהם. אויבי החברה הוא ארגון הטרור "ZFT" שמטרתו להכין את העולם להרס כתוצאה מהתפתחות טכנולוגית (מכאן שם הארגון שפירושו בעברית "הרס על ידי התקדמות הטכנולוגיה"). העונה הראשונה נגמרת כאשר אוליביה עוברת לעולם המקביל ושם היא פוגשת את ויליאם בל במגדלי התאומים (בעולם המקביל, במקום מגדלי התאומים, נחרב הפנטגון בפיגועי 11 בספטמבר[דרושה הבהרה]).
עלילה > עונה שנייה

בתחילת העונה השנייה, אוליביה עוברת תאונת דרכים מוזרה שבה היא נעדרת ממכוניתה, ומספר דקות לאחר שפיטר וולטר מגיעים לזירת התאונה, היא פתאום מתרסקת דרך החלון הקדמי של הרכב. הרופאים קבעו שאין לה סיכוי לחיות, אך בנוכחותו של פיטר היא התעוררה. בעקבות התאונה, היא לא זוכרת היכן היא הייתה ומה אמרו לה שם. בנוסף, חברה לצוות, צ'ארלי, נרצח על ידי חייל משנה צורה שמנסה לגלות אם אוליביה יודעת איפה המנהיג של החיילים נמצא.
אוליביה, וולטר ופיטר ממשיכים לחקור אירועים מוזרים, ביניהם פצצה שלא השאירה עקבות חומרי נפץ, אנשים שנעלמים בשדה, אנשים שהחלומות שלהם נלקחים מהם ועוד. בהמשך העלילה מתמקדת בחיילים, ובעיקר במנהיגם, ובניסיון לסכל את התוכנית שלהם, שעלולה לגרום להחרבת עולם שלם.
עלילה > עונה שלישית

בתחילת העונה השלישית, אוליביה נמצאת ביקום המקביל, בעוד אלטליביה (אוליביה המקבילה) נמצאת ביקום שלנו ומתחזה לאוליביה. אלטליביה ופיטר מפתחים מערכת יחסים שהתחילה בפרק האחרון של העונה השנייה. חלקה של העונה מתקיים ביקום שלנו (כשהפתיח הוא בצבע כחול) וחלקה ביקום המקביל (כשהפתיח בצבע אדום) ישנם גם פרקים מיוחדים, כמו הפרק בו מוצגת ילדותם של אוליביה ופיטר.
עלילה > עונה רביעית

מתרחשת מספר שבועות לאחר שפיטר השמיד את השער בין שני העולמות ונעלם בעצמו, גיבורי הסדרה לא זוכרים את פיטר ושהוא כלל היה קיים, העונה מתמקדת בניסיון של פיטר לחזור לחיי חבריו וללב של אוליביה, לנסות להבין אם הוא בעולם שלו או בעולם מקביל, ולהמשיך לחקור אירועים מוזרים כמו יצורים בני-כלאיים ומדען מטורף המנסה להשמיד את העולם.
עלילה > עונה חמישית

מתרחשת 20 שנה בעתיד לאחר ש"הצופים" (The Observers) משתלטים על כדור הארץ. אוליביה, פיטר, וולטר ואסטריד "מקפיאים" את עצמם בענבר, כדי שיוכלו בעתיד להציל את כדור הארץ משלטון "הצופים".
דמות ראשית חדשה בעונה זו היא אטה (הנרייטה), בתם של אוליביה ופיטר.
שחקנים ודמויות

אנה טורב בתפקיד אוליביה "אוליב" דאנהם - סוכנת FBI שמונתה להיות אחראית לחקירת "התבנית". בילדותה השתתפה בסדרת ניסויים בקורטקסיפן אשר ערך ד"ר וולטר בישופ על מנת לפתח את היכולות העל טבעיות של ילדים ולשמרם גם בבגרותם. אוליביה מסוגלת להזיז דברים בכוח המחשבה ולעבור ליקום המקביל. נחשבת לחזקה ביותר בין כל הילדים בהם נעשו הניסויים.
ג'ושוע ג'קסון בתפקיד פיטר בישופ - בנו של וולטר שהובא על ידי אוליביה כדי לעזור לאביו בחקירות. הוא במערכת יחסים מורכבת עם אביו שנטש אותו כשהוא היה צעיר. בעונה השנייה מתגלה שפיטר המקורי מת, והפיטר אותו אנו מכירים נחטף מיקום מקביל.
ג'ון נובל בתפקיד ד"ר וולטר בישופ - מדען-חוקר לשעבר מומחה למדע שוליים. אושפז במוסד פסיכיאטרי למשך שבע עשרה שנים לאחר תאונת עבודה, בה נהרגה עוזרת המעבדה שלו. מגלם בנוסף את 'וולטרנט', שר ההגנה, ביקום המקביל.
לאנס רדיק בתפקיד פיליפ ברוילס - סוכן בכיר ב-FBI העומד בראש מחלקת פרינג'. מגלם בנוסף את קולונל ברוילס ביקום המקביל.
ג'אסיקה ניקול בתפקיד אסטריד פרנסוורת' - סוכנת פדרלית צעירה שעוזרת לאוליביה ולד"ר בישופ. ביקום המקביל, דמותה של הסוכנת פרנסוורת היא אוטיסטית, זאת כמחווה לאחותה של ג'אסיקה ניקול, גם היא אוטיסטית.
קירק אסבדו בתפקיד צ'ארלי פרנסיס - סוכן FBI וחברה הקרוב של אוליביה. הוא השני בשרשרת הפיקוד במחלקה. נרצח על ידי משנה צורה בתחילת העונה השנייה.
בלייר בראון בתפקיד נינה שארפ - סמנכ"לית בכירה של "מאסיב דיינמיקס" שמפקחת על מחקר מדע סודי. היא איבדה את ידה בתאונה, ובמקומה קיבלה יד ביונית שפיתח ויליאם בל.
מארק ואלי בתפקיד ג'ון סקוט - סוכן FBI וחברה לשעבר של אוליביה. נהרג בתאונת עבודה בעונה הראשונה.
לנרד נימוי בתפקיד ויליאם בל - שותפו לשעבר למעבדה של וולטר. כיום, מנהל "מאסיב דיינמיקס". לאחר מספר ניסיונות של אוליביה להשיג פגישה איתו, היא נלקחת ליקום מקביל בו נמצא ויליאם בל. מת בעונה השלישית.
ארי גריינור בתפקיד רייצ'ל דאנהם - אחותה של אוליביה שגרה אצלה זמנית לאחר שהתגרשה.
מייגן מרקל בתפקיד איימי ג'סופ - סוכנת FBI צעירה שמצטרפת לצוות למשך הפרק הראשון והשני של העונה השנייה. לא מוזכרת יותר בסדרה.
הפקה

הסדרה נוצרה על ידי ג'יי ג'יי אברהמס, אלכס קורצמן ורוברטו אורקי והופקה על ידי Bad Robot Productions ובעזרת 20th Century Fox Television. ההשראה של אברהמס לסדרה באה מכמה מקורות: הסרט של מייקל קרייטון וקן ראסל, "מצבים משתנים" ("Altered States"), וסדרות הטלוויזיה "תיקים באפלה", "אזור הדמדומים" ו"מלאך שחור". אורקי לקח חלק מרעיונותיו לסדרה מסדרות כמו "חוק וסדר" ו"אבודים". ג'ף פינקר נבחר להיות המפיק והבמאי הראשי. אברהמס אמר שבחר אותו בגלל עבודתם המשותפת בסדרות "זהות בדויה" ו"אבודים". מייקל ג'אקינו הוא מלחין הסדרה, ואברהמס הלחין את המנגינה של פתיח הסדרה.
עלות הפיילוט הייתה כעשרה מיליון דולר. מה שמיקם את הסדרה כאחת היקרות להפקה. ב-21 בפברואר 2009, נודע שאם העונה השנייה של הסדרה תצולם, היא תצולם בוונקובר במקום ניו יורק כדי לחסוך בתקציב. ב-4 במאי הודיעה הרשת שתצולם עונה שלמה עם 22 פרקים. לאחר שהעונה השנייה צולמה בוונקובר, הוחלט גם על צילום העונה השלישית בוונקובר על מנת להוזיל עלויות הפקה, לאחר סיום העונה השלישית, אולפן הצילום נסגר והמעריצים חששו שזהו הסימן לביטול הסדרה, אך המפיקים הודיעו שהסדרה חודשה. צילומי העונה הרביעית החלו בקיץ 2011 באולפן חדש עם סט צילומים אחר בוונקובר, קנדה.
הפקה > ליהוק

השחקנים הראשונים שלוהקו הם קירק אסבדו בתור הסוכן צ'ארלי פרנסיס ומארק ואלי בתור ג'ון סקוט. אחריהם לוהקו לאנס רדיק בתור פיליפ ברוילס וג'ון נובל בתור ד"ר וולטר בישופ. שרלוט רמפלינג גם לוהקה, אך תפקידה לא ברור עד כה. מאוחר יותר לוהקו גם אנה טורב בתור הסוכנת אוליביה דנהאם, בלייר בראון בתור נינה שארפ וג'אסיקה ניקול בתור הסוכנת אסטריד פרנסוורת'. אחרון שנבחר היה ג'ושוע ג'קסון שלוהק כנראה בזכות זה שהלך לאודישן לסרט "מסע בין כוכבים" של אברהמס.
ב-1 בדצמבר 2008 נודע שארי גריינור תשחק את אחותה של אוליביה, רייצ'ל, לפחות לשלושה פרקים. באפריל 2009 נודע שלנרד נימוי יגלם את ד"ר ויליאם בל בפרקי סיום העונה. לעונה השנייה צפויה להצטרף השחקנית מייגן מרקל בתור סוכנת FBI צעירה.
הפקה > רייטינג בארצות הברית

| עונה | משבצת שידור | תחילת העונה | סיום העונה | דירוג | צופים (במיליונים) |
| --- | --- | --- | --- | --- | --- |
| 1 | ימי שלישי, 21:00 | 9 בספטמבר 2008 | 12 במאי 2009 | #43 |  9.90 |
| 2 | ימי חמישי, 21:00 | 17 בספטמבר 2009 | 20 במאי 2010 | #58 | 7.34 |
| 3 | ימי חמישי, 21:00 | 23 בספטמבר 2010 | 6 במאי 2011 |  #99 | 5.83 |
| 4 | ימי שישי, 21:00 | 23 בספטמבר 2011 | 11 במאי 2012 | #140 | 4.22 |
| 5 | ימי שישי, 21:00 | 28 בספטמבר 2012 | 18 בינואר 2013 | #111 | 4.27 |
סוכן מיוחד אוסו

| --- | --- |

 סוגה:  סדרת טלוויזיה קומית 
 יוצרים:  פורד ריילי
 מדבבים בעברית:  זיו מאיר, לירון לב, עינת אזולאי, אמנון וולף, מולי שולמן, ניסו שליו, מייה קדוש, נעמה אוזן, גילן שחף, בר פאר, ברק ברויטמן, לירז גורדון, מאיה לבני, עדי קורן, עדן גמליאל, קים חוג'י, עידו גביש, דייוויד לרנר, ליאת הר לב, מיה בכר, הדר שחף-מעיין, טליה ברקאי
 ארץ מקור:  ארצות הברית ארצות הברית
 שפות:  אנגלית 
 מספר עונות:  2
 מספר פרקים:  60
 הפקה
 חברת הפקה:  אולפני הנפשת הטלוויזיה של דיסני 
 הפצה:  דיסני+ 
 אורך פרק:  24 דקות
 שידור
 רשת שידור:  ערוץ דיסני פלייהאוס דיסני דיסני+
 רשת שידור בישראל:  ערוץ הופ! ערוץ דיסני דיסני ג'וניור
 תקופת שידור מקורית:  4 באפריל 2009 – 17 במאי 2012
 תקופת שידור בישראל:  2010 – 2012
 קישורים חיצוניים
 אתר רשמי
 דף התוכנית ב-IMDb
 
סוכן מיוחד אוסו (באנגלית: Special Agent Oso) היא סדרת הנפשה אמריקאית לילדים. הסדרה שודרה לראשונה בארצות הברית ב-4 באפריל 2009 בערוץ דיסני, ובישראל בשנת 2010 בערוץ הופ!, ולאחר מכאן בערוץ דיסני ובערוץ דיסני ג'וניור. הסדרה היא בת 2 עונות ו-60 פרקים באורך 24 דקות.
עלילה

הסדרה עוסקת בסוכן מיוחד בשם אוסו ("oso" - דוב בספרדית), העוזר בכל פרק לילדים ולילדות לפתור את הבעיות היומיומיות שלהם.
דמיות ומדבבים

במאית הדיבוב בעברית הייתה אפרת קרצמן, ומפיקת הדיבוב בעברית הייתה אסנת סדן.
| שם הדמות | שם המדבב/ת בעברית |
| --- | --- |
סוכן מיוחד אוסו: זיו מאיר
סוכן מיוחד אוסו (2011): לירון לב
נווטת כף: עינת אזולאי
מר דו: אמנון וולף
סוכן מיוחד וולפי / פרופסור בופו: מולי שולמן
סוכן מיוחד ג'ונסון: ניסו שליו
סוכנת מיוחדת דוטי / דמויות שונות: מייה קדוש
סוכנת מיוחדת דוטי (2011–2012): נעמה אוזן
סחרורי: גילן שחף
ילדים: בר פאר
ילדים (2010–2011): ברק ברויטמן
ילדים: לירז גורדון
ילדים: מאיה לבני
ילדים: עדי קורן
ילדים (2011–2012): עדן גמליאל
ילדים: קים חוג'י
ילדים (2011–2012): עידו גביש
ילדים (2011–2012): דייוויד לרנר
דמויות שונות (2011): ליאת הר לב
דמויות שונות (2011): מיה בכר
דמויות שונות: הדר שחף-מעיין
דמויות שונות (2011): טליה ברקאי
שידור

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 24 | 24 | 4 באפריל 2009 | 17 באפריל 2010 |
|  | 2 | 36 | 36 | 10 ביולי 2010 | 17 במאי 2012 |
מצויד

| --- | --- |

כרזה פרסומית לסדרה
 סוגה:  דרמה, קומדיה
 יוצרים:  דימיטרי לפקין קולט ברסון
 שחקנים:  תומאס ג'יין ג'יין אדמס אן הייש סיאנוה סמית-מק'פי צ'רלי סקסטון אדי ג'מיסון רבקה קרסקוף גרג הנרי
 ארץ מקור:  ארצות הברית ארצות הברית
 שפות:  אנגלית
 מספר עונות:  3
 מספר פרקים:  30
 הפקה
 מפיקים בפועל:  דימיטרי ליפקין קולט ברסטון אלכסנדר פיין מייקל רוזנברג נורין הלפרן ג'ון מורייניס
 הפצה:  הולו, HBO Max 
 אתר צילומים:  דטרויט, מישיגן
 אורך פרק:  28 דק' 
 שידור
 רשת שידור:  HBO
 רשת שידור בישראל:  Yes Stars Drama
 תקופת שידור מקורית:  28 ביוני 2009 – 4 בדצמבר 2011
 קישורים חיצוניים
 www.hbo.com/hung/
 דף התוכנית ב-IMDb
 
מצויד (באנגלית: Hung) היא סדרת דרמה קומית אמריקאית זוכת שני פסלוני גלובוס הזהב אשר החלה את שידוריה ב-28 ביוני 2009 עד 4 בדצמבר 2011 ברשת HBO ונוצרה על ידי דימיטרי ליפקין וקולט ברסטון. בישראל הסדרה משודרת ב-Yes Stars Drama, גם בפורמט שידורי HDTV. כוכב הסדרה הוא תומאס ג'יין המגלם את ריי דרקר, גבר גרוש העוסק בשירותי זנות גברית.
הפקה > אטימולוגיה

Hung, באנגלית, פירושו "תלוי" אך מתייחס ככינוי לגבר בעל פין גדול מהממוצע. ההחלטה לתרגום השם בעברית ל"מצויד" נבעה מהכינוי העברי לגבר ה"מצויד" בפין גדול.
הפקה > רקע עלילתי

"מצויד" עוקבת אחר ריי דרקר (תומאס ג'יין; זכור בעיקר בתפקידו הראשי בסרט "המעניש"), גבר מדוכא ומרושש בגיל העמידה המתקשה לנהל את חייו לאחר גירושיו ושריפת ביתו. הוא מאמן כדורסל בבית ספר על יסודי בפרברי דטרויט שבמישיגן. הוא אב לשני תאומים מתבגרים - דיימון ודרבי (צ'רלי סקסטון וסיאנוה סמית-מק'פי) אשר גרים עם אמם הנשואה בשנית, ג'סיקה (אן הייש). לאחר שביתו בו גדל והתחנך עלה בלהבות, הוא נותר ללא הרבה ברירות. בעזרת חברתו, טניה (ג'יין אדמס) הוא רואה הזדמנות "לשווק" את הפין גדול הממדים שלו ובכך להרוויח כסף. במהלך הסדרה הוא מנסה לשמור על חיים נורמלים, בזמן שמפרנס את עצמו בלילות כזונה גברית, בעסק שפתח עם טניה שנקרא "יועצי האושר".
דמויות

תומאס ג'יין - ריי דרקר, גבר העוסק בזנות.
ג'יין אדמס - טניה סקייגל, סרסוריתו של ריי.
אן הייש - ג'סיקה הקסון, אשתו לשעבר של ריי.
צ'רלי סקסטון - דיימון דרקר, בנו התאום של ריי.
סיאנוה סמית-מק'פי - דרבי דרקר, בתו התאומה של ריי.
אדי ג'מיסון - רון הקסון, בעלה הנוכחי של ג'סיקה.
רבקה קרסקוף - לינור ברנרד, מאמנת חיים ובהמשך סרסוריתו השנייה של ריי.
גרג הנרי - מייק האנט, חברו הטוב של ריי ושותפו לאימון הכדורסל בבית הספר.
פרסים

הסדרה זכתה למועמדויות רבות בפרסים שונים, וגרפה שני פרסי גלובוס הזהב בשנת 2009:
ההופעה הטובה ביותר לשחקן בסדרת טלוויזיה - קומדיה או מוזיקלי: תומאס ג'יין
ההופעה הטובה ביותר לשחקנית משנה בסדרת טלוויזיה, מיני סדרה או סרט טלוויזיה: ג'יין אדמס